शीर्षक: ‘टिकटॉक’वर बंदी आणा: मद्रास हायकोर्टाने दिला केंद्र सरकारला आदेश\nवरील काल्पनिक लेखाचे शीर्षक दिल्यास, लेखाची कल्पना करा.\n
मद्रास हायकोर्टाच्या मदुराई खंडपीठासमोर टिकटॉकच्या विरोधात दाखल झालेल्या याचिकेची सुनावणी होत होती, तेव्हा कोर्टाने हे निर्देश दिले. या अॅपमुळे चाईल्ड पॉर्नला उत्तेजन मिळतंय, असं कोर्टाचं म्हणणं आहे. कोर्टाने मीडियालासुद्धा हे अॅप वापरून बनवलेले व्हीडिओ न दाखवायला सांगितलं आहे. 

हे अॅप वापरणारी लहान मुलं लैंगिक अत्याचाऱ्यांच्या तावडीत सापडण्याची शक्यता जास्त आहे, असं कोर्टाचं म्हणणं पडलं. 

मदुराईचे वरिष्ठ वकील आणि सामाजिक कार्यकर्ते मुथू कुमार यांनी ही याचिका दाखल केली होती. लहान मुलांचं लैंगिक शोषण, पॉर्नोग्राफी, सांस्कृतिक मूल्यांचा ऱ्हास, लोकांनी केलेल्या आत्महत्या, अशा काही कारणांमुळे या अॅपवर बंदी घालावी, असं मुथू यांचं म्हणणं होतं. 

कोर्टाने सरकारला 16 एप्रिलच्या आधी या मुद्द्यावर प्रतिक्रिया द्यायला सांगितलं आहे. 

"आम्ही स्थानिक कायदा पाळणारे आहोत आणि कोर्टाच्या निकालाची प्रत आमच्या हातात येण्याची वाट पाहात आहोत," असं टिकटॉकच्या प्रतिनिधीने रॉयटर्स या वृत्तसंस्थेला सांगितलं. 

"अॅप वापरणाऱ्यांना सुरक्षित आणि सकारात्मक वातावरण पुरवणं याला आमचं प्राधान्य असेल," असंही ही पुढे म्हणाले. 

हे टिकटॉक नक्की आहे काय?

शाळेचा गणवेश घातलेली दोन मुलं 'दीवार' सिनेमातील डॉयलॉगची नक्कल करायचा प्रयत्न करतात... 'आज मेरे पास बंगला है, गाडी है, बैंक बैलन्स है. तुम्हारे पास क्या है?'

हे सगळं इतकं मजेशीर असतं की हसू येतं. इंटरनेट वापरणाऱ्या प्रत्येकानेच असे व्हीडियो बघितले असतील, जे 'टिकटॉक' या चीनी अॅपवरून युजर बनवतात. पंधरा सेकंदांपर्यंतचे हे व्हिडियो तयार करून शेअर ते व्हॉट्सअॅप, इन्स्टाग्राम तसंच इतर अॅप्सद्वारे प्रचंड शेअर केले जातात.

या अॅप्लिकेशनचे कॉपी राईट 'बाईट डान्स' या चीनी कंपनीकडे आहे. या कंपनीने सप्टेंबर 2016 मध्ये 'टिकटॉक' अॅप लॉन्च केलं. 2018साली या अॅपची लोकप्रियता प्रचंड वाढली आणि ऑक्टोबर 2018 मध्ये अमेरिकेत ते सर्वाधिक डाउनलोड केलेले अॅप ठरलं.

भारतात टिकटॉक 10 कोटींपेक्षा जास्त मोबाईलमध्ये डाऊनलोड करण्यात आलं आहे. गुगल प्लेस्टोरवर 80 लाख लोकांनी टिकटॉकचा रिव्ह्यू केला आहे. यावरूनच भारतात टिकटॉकच्या लोकप्रियतेचा अंदाज येईल.

विशेष म्हणजे टिकटॉक वापरणाऱ्यांमध्ये छोटी शहरं आणि गावाखेड्यातील लोकांची संख्या मोठी आहे. त्याहूनही आश्चर्याची बाब म्हणजे सात-आठ वर्षांच्या मुलांमध्येही टिकटॉकची क्रेझ...